google/wiki40b huggingface dataset:
Sardinias flagg

Sardinias flagg består av en hvit duk med rødt kors, såkalt georgskors, og med fire Maurerehoder i hver kvadrant. Flagget er basert på Sardinias heraldiske våpen og er øyas historiske merke. Det er offisielt anerkjent av Den autonome regionen Sardinia. Våpen og gonfalon ble vedtatt 5. juli 1952. Flagget ble videre regulert ved regionlov av 15. april 1999.
Det er knyttet mange fortellinger til våpenets og flaggets opphav. Ifølge en spansk versjon skal de fire maurerhodene ha blitt til som følge av feiringen av de kristnes seier over araberne i et slag i 1096. I sardinsk tradisjon knyttes maurerhodene til banneret pave Benedikt II i 1017 skal ha gitt innbyggerne i Pisa som da ga støtte til Sardinias kamp mot sarasenerne. Disse forestillingene kan imidlertid ikke belegges med historisk dokumentasjon.
Den første dokumenterte bruk av merket stammer fra et aragonesisk kongelig segl fra 1281. Først i andre halvdel av 1300-tallet knyttes det til Sardinia, da øya kom under den aragonesiske krone. Fra 1700-tallet av ble hodene tegnet vendt mot flaggets frie ende og med bind for øynene. Dette siste er endret i flagg og våpen slik disse benyttes i våre dager, slik at hodene tegnes med bånd rundt hodet. Det røde korset i Sardinias våpen og flagg knyttes til Genova, som selv fører rødt kors på hvitt i sitt våpen og flagg.
Et maurerhode forekommer også i naboøya Korsika, samt i våpenet for pave Benedikt XVI. I sistnevnte våpen representerer hodet det heraldiske merket til byen Freising i Tyskland.
Caraș-Severin

Administrativ inndeling

Fylket har to municipiu, seks byer og 69 comună.
Ellen Gleditsch' vei (Oslo)

Annet

Legg merke til skrivemåten på veien som følger skrivemåte der man benytter apostrof etter sibilant (se denne). Dette i motsetning til for eksempel Banksjef Frølichs gate som følger dagens offisielle rettskrivningsregler.
Vest-Florida

Vest-Florida var en region på den nordlige kysten av Mexicogulfen som opplevde flere grense-endringer og som skiftet eier flere ganger i sin historie. Deler av territoriet ble holdt til forskjellige tider av Frankrike, Spania, Storbritannia og USA, i tillegg til de kortvarige Republikken Vest-Florida og Amerikas konfødererte stater.
Til slutt tok USA kontroll over hele regionen som nå utgjør deler av statene Louisiana, Mississippi, Alabama og Florida.
NM i roing 1973

NM i roing 1973 ble arrangert i regi av Norges Roforbund. 
Kongepokalen ble vunnet av Ormsund Roklub (firer med styrmann med Svein Thøgersen, Frank Hansen, Alf Hansen og Petter Wærness).
CSAM

Clinical Systems All Managed (CSAM) er et akronym benyttet i forbindelse med IKT-utviklingen ved Oslo universitetssykehus HF på slutten av 90-tallet i forbindelse med at Rikshospitalet flyttet fra Oslo sentrum til Gaustad.
CSAM omfattet alle metoder og løsninger som skulle til for å planlegge en helhetlig tilnærming til problemkomplekset som følger av at store sykehus har et betydelig antall ulike kliniske løsninger. Formålet med CSAM-initiativet var å sikre det nye sykehuset en tryggere og mer effektiv pasientbehandling gjennom en helhetlig prosess og integrasjon mellom systemer. Denne formen for helhetlig tilnærming er senere blitt kalt eHealth eller EHelse på norsk.
Gjennom CSAM-initiativet ble enkelte løsninger utviklet som sykehuset valgte å kommersialisere i 2005 gjennom sitt heleide forskningsselskap Medinnova AS. I 2010 ble Medinnova slått sammen med Universitetet Oslos forskningsselskap Birkeland og i dag heter det sammenslåtte innovasjonsselskapet Inven2.
Medinnova AS etablerte i 2005 aksjeselskapet CSAM Health som de i 2007 fikk oppkapitalisert gjennom investorene Jens Ulltveit-Moe og Morits Skaugen samt gründer Sverre Flatby. Skaugen og Ulltveit-Moe solgte seg ut av selskapet i 2012. I 2014 gikk Private Equity-selskapet Priveq Investment (www.priveq.se) inn på eiersiden i 2014 samtidig som Inven2 AS solgte sin eierandel i CSAM.
Zemer atik

Zemer atik er et musikkalbum med Urban Tunélls Klezmerband, utgitt i 2006.
Episkopi Cantonment

Episkopi Cantonment er administrasjonssete for de britiske suverene baseområdene Akrotiri og Dekelia på Kypros, samt militært hovedkvarter for de britiske styrkene på øya. Stedet ligger i det vestlige av de to baseområdene, rett vest for Limassol.
Curt Hansen

Danmarksmesterskap

Curt Hansen har vunnet turneringen seks ganger: 1983, 1984, 1985, 1994, 1998 og 2000.
Addis Abeba

Samferdsel

Det meste av offentlig transport som finnes er busser fra Anbessa «City Bus Service Enterprise» eller blå og hvite felles drosjer. Drosjene er som regel minibusser som tar opptil 20 passasjerer. To personer arbeider i hver drosje, en sjåfør og en weyala som tar betalt og roper ut hvor drosja stopper.
Byen betjenes av Bole internasjonale lufthavn, som åpnet sin nye terminal i 2003. Den gamle Lideta lufthavn i  bydelen «Old Airport» vest i byen, brukes mest av småfly og militæret.
Addis Abeba har også jernbaneforbindelse med Djibouti. Pr. 2014 går det ingen tog, siden den smalsporede linjen er i ferd med å bli oppgradert, elektrifisert og konvertert til normalspor dimensjonert for 120 km/t. Dette arbeidet er planlagt fullført innen utgangen av 2015. I 2012 startet arbeidet med å bygge 34 kilometer med dobbelsporet bybane i Addis Abeba. Bybanen ble bygget som høybane og er normalsporet og elektrifisert. Denne åpnet 19. september 2015. Byggearbeidene for begge prosjektene utføres av kinesiske selskaper.
Winnipeg Jets

Winnipeg White Out

Winnipeg White Out er en ishckeytradisjon som stammer fra 1987 da lagets tilhengere ble bedt om å kle seg i hvitt i hjemmekampene i Stanley Cup-sluttspillet, noe som skapte en speiell stemning og atmosfære i hallen under kampene. Dette som et svar på «C of Red»- aksjon fra tilhengerne av Calgary Flames, som Jets møtte i den første runden av Stanley Cup-sluttspillet i 1987. Jets slo ut Flames i seks kamper, og lagets tilhenegre kledde seg i hvitt i alle hjemmekampeer i sluttspill ettr dette. Tilhengerne kalte dette for «White Out». Lagets markedføring i forkant av sluttspillkampene kalte dette for «charge of the white brigade». Også tilhengerne av det nå flyttede AHL-laget Manitoba Moose til St. John's, Newfoundland som St. John's Ice Caps og er Jets farmerlag, har videreført denne tradisjonen, så vel som tilhengerne av Coyotes da laget ble flyttet til Phoenix, og her kalt «Ice Cap's White Out» og tilsvarende «Coyotes White Out»,. Da Thrashers flyttet til Winnipeg og gjenopprettet Jets, ble «White Out»-tradisjonen videreført under deres kamper i Stanley Cup-sluttspillet 2015.
Gylippos

Gylippos var en spartansk strategos i det 5. århundre f.Kr. Han var sønn av Klenadridas som ble utvist fra Sparta for å akseptere athenske bestikkelser i 446 f.Kr. og slo seg ned i Thurii. Hans mor kan ha vært helot. Da Alkibiades oppfordret spartanerne til å sende en general for å lede den siracusiske motstanden mot den athenske ekspedisjonen, ble Gylippos utnevnt (414 f.Kr.), og hans ankomst var et vendepunkt i kampen. Han var vågeligere enn Nikias, den athenske kommandanten som han stod ovenfor, og han klarte å få overtaket ved å drive athenerne fra en nøkkelstilling og i realiteten brøt beleiringen. Da athenerne sendte Demosthenes med forsterkninger, ble også han beseiret av Gylippos, en seier som til slutt føre til det athenske felttogets nederlag i Siracusa.
Diodorus Siculus forteller at han fikk siracuserne til å dømme de fangede athenske generalene til døden, men der er også en bemerkning fra Filitos (Plutark, Nikias, 28), en siracuser som selv deltok i forsvaret, og Thukydid (vii. 86) om at han forsøkte, uten suksess, å redde livene deres, siden han ønsket å ta dem til Sparta som tegn på sin suksess.
Gylippos møtte som sin far, motgang i en finansiell skandale. Han ble betrodd av Lysander med en enorm sum som han skulle levere til eforene i Sparta, men han klarte ikke å motstå fristelsen til å berike seg selv og dro i eksil da han ble oppdaget. Han ble dømt til døden i sitt fravær.
Radio Maryja

Radio Maryja er en polsk radiostasjon med nasjonalkatolsk profil, med sete i Polen. Den ble grunnlagt av redemptoristpateren Tadeusz Rydzyk og beskjeftiger seg med religiøse temaer.

Historie og utbredelse

Radiostasjonen ble grunnlagt 8. desember 1991, og sendte sitt første program våren 1992. Radioen melder seg med ordene «her er Radio Maryja, den katolske stemmen i ditt hus. Lovet være Jesus og jomfruen Maria». Ifølge egne opplysninger produseres stasjonen av seks prester, tre nonner og omkring 200 legfolk, og blir finansiert av gaver og sponsorer. Programmet består hovedsakelig av bønn og sakral musikk, som avbrytes av reportasjer, kommentarer og lyttertimer, hvor representanter for kirke, politikk, næringsliv og kultur inviteres til diskusjon.
I underkant av 80 prosent av polske husstander kan motta Radio Maryja, og radiostasjonen har omkring 2,92 % (ca. 1 million) lyttere. Flertallet (70 %) utgjøres av personer over 60 år. Radioen sender også over satellitt til andre europeiske stater og til USA.

Politisk innflytelse

De høyreorienterte partiene PiS og LPR har forbindelser med radiokanalen, som det blir hevdet blander seg ensidig inn i politikken. Politikere fra regjeringen høres oftere i Radio Maryja enn i andre medier. 
Kritikere mener særlig at Radio Maryja har en euroskeptisk, homofob samt radikalt konservativ og xenofob karakter, og den er blitt spesielt kritisert for sitt angivelig antisemittiske innhold, og mer nylig også for angrep på pave Benedikt XVI. 
Tilhengerne mener at radioen driver med evangelisering og beskjeftiger seg med samfunnsspørsmål, mens de kontroversielle utsagnene er av sjelden, insidensiell karakter og kommer hovedsakelig fra lytterne, og ikke radioens arbeidere.

Påstander om antisemittisme

Ifølge det polske medieetikkrådet har Radio Maryja flere ganger hevdet at jødene profitterer på holocaust. Den siste overlevende av lederne fra Warszawagetto-oppstanden, Marek Edelmann, har oppfordret den polske regjeringen til å gripe inn mot kanalen.

Underslag

I årene 1997 og 1998 samlet bedriften inn noen millioner zloty som angivelig skulle brukes til å redde et verft, men Rydzyk spekulerte bort pengene på børsen ifølge den polske avisen Gazeta Wyborcza. Opposisjonen i det polske parlamentet krevde saken skulle undersøkes. 
Radiokanalens kasserer kjøpte 34 prosent av byggeforetak, ESPEBEPE, men foretaket gikk konkurs og kanalen satt igjen med fire millioner zloty i gjeld.

Konflikt med Vatikanet

Vatikanet skrev i et brev til de polske biskopene: «Den Hellige Stol ber inntrengende de polske biskoper om å overvinne vanskelighetene forårsaket av enkelte av radioens programmer og aktiviteter». Den apostoliske nuntius til Polen forlangte at kirken i Polen måtte gå imot radiokanalen. Det mangler for øvrig ikke kritikk fra kirkens side i Polen, som har tatt avstand fra radioens innhold.
I en skarp reaksjon fra Radio Maryja het det bl.a. at Benedikt XVI har «ingen moralsk ryggrad».
Vassarvmåler

Utseende

En middelsstor (vingespenn 22 – 27 mm), slank, brokete måler. Den ligner mange andre Larentiinae men kjennes lett på det jevnbrede, snøhvite tverrbåndet litt utenfor forvingens midt. Forvingen er lysbrun ved roten, nær midten med et bredt, brunt tverrbånd. Dette båndet er omtrent en og en halv gang så bredt ved forkanten som ved bakkanten. Det har en knekk ved innerkanten i den bakerste halvdelen og en vinkelformet utbuktning på ytterkanten litt foran midten. Båndet har fire mer eller mindre tydelige, bølgete, mørke striper. Utenfor det ligger et jevnbredt, snøhvitt tverrbånd. Vingens ytterkant er lysbrun med en smalt, hvitt siksak-tevrrbånd. Bakvingen er snøhvit med fire utydelige, smale, lysbrune tverrbånd. Ytterkanten er lysbrun. Larven er purpuraktig brun med en rekke av svarte og hvite, firkantede flekker langs ryggen. Den har ganske korte børster.

Levevis

Larven lever på vassarve (Stellaria media) og beslektede planter. De voksne målerne flyr i juni – juli.

Utbredelse

Arten finnes i hele Europa og Nord-Asia østover til Sakhalin, Japan og Korea. Den forekommer også i Nord-Amerika, men disse bestandene blir av noen regnet for å være en egen art. I Norge finnes den nord til Sør-Trøndelag.
Moderne engelsk

Moderne engelsk språk (engelsk: Modern English) er den formen for engelsk som har blitt talt siden det store vokalskifte, ferdig omkring 1550.
Til tross for noen forskjeller i vokabularet er tekster fra det 17. århundre, slik som verker av William Shakespeare og King James-bibelen, ansett for å være i moderne engelsk, eller mer spesifikt, tidlig moderne engelsk.
Moderne engelsk har en rekke dialekter talt i forskjellige land rundt om i verden. De fleste av disse er likevel innbyrdes forståelig. Blant annet amerikansk engelsk, australsk engelsk, britisk engelsk, canadisk engelsk, karibisk engelsk, irsk engelsk, indisk engelsk, newzealandsk engelsk, filippinsk engelsk, singaporsk engelsk og sørafrikansk engelsk. Disse dialektene kan en møte på ved forskjellige sammenhenger; for eksempel, mange amerikanske skuespillere i Hollywood eller historiske eller mytiske episke dikt benytter seg ofte av britisk-avledede aksenter mens mange britiske, australske og fremmedspråklige ikke-engelsktalende internasjonale popsangere synger med en industrinøytral amerikansk aksent for å appellere til den internasjonale befolkningen.
Ifølge Ethnologue er det over 508 millioner som snakker engelsk som første- eller andrespråk per 1999, et nummer som kun overgås av kinesisk hvis man tenker på antall som snakker språket. Imidlertid snakkes kinesisk innenfor et geografisk mindre område som hovedsakelig innbefatter fastlandet i Kina, Taiwan og Singapore og et anselig immigrantsamfunn i Nord-Amerika. Engelsk derimot er snakket over et vidstrakt område, blant annet i Storbritannia, Irland, Canada, Amerikas forente stater, Australia, New Zealand, India, Pakistan og Sør-Afrika. Engelskens store antall talere, samt dens globale tilstedeværelse, har gjort engelsk til et vanlig språk å bruke innen f.eks. forretninger.
VM i hundekjøring 2007

VM i hundekjøring 2007 ble arrangert i Gafsele, Åsele kommun i Lappland i Sverige.
Åsele kommun var huvedarrangør og Gafsele Slädhundklubb var teknisk arrangør.
Lena Boysen Hillestad fra Holmenkollen Hundekjørerklubb vant sølv i 4-spann i nordisk stil. Kjetil Hillestad vant bronse i 11-spann i nordisk stil.
Topiramat

Topiramat (C₁₂H₂₁NO₈S) er den virksomme substansen i et antiepileptika som foreskrives under navnet Topamax®, Topimax Janssen med flere. Det anvendes som behandling av epilepsi og som stabiliserende ved manodepressive sykdommer. Virkestoffet brukes også som profylakse for noen typer hodepine, som migrene og klasehodepine.
Systematisk (IUPAC) navn 2,3:4,5-Bis-O-(1-metyletyliden)-beta-D-fruktopyranosesulfamat. CAS ID 97240-79-4. Molar masse 339,363 g/mol
Forskere ved Medical University of South Carolina (MUSC) fant i 2008 også gunstig virkning på alkoholisme både for å redusere forbruket, redusere abstinens og unngå tilbakefall.

Bivirkninger

Nesten alle som behandles med preparatet merker prikkinger i hender og føtter, og noe endring av smakssansen. Vekttap er vanlig. Gastrointestinale symptomer med kvalme og mavesmerter forekommer, og topiramat kan gi nyrestein. Videre kan det også oppstå doseavhengige bivirkninger som tretthet, talevansker, koordinasjonsforstyrrelser, svimmelhet, synsforstyrrelser, nedsatt konsentrasjonsevne, depresjon, angst, emosjonell labilitet, hypokinesi, anoreksi, parestesier og hodepine. Økt risiko for luftveisinfeksjoner er også ganske vanlig. (Kilde: St Olavs Hospital HF)
Pasienter som får topiramat, bør følges grundig opp i titreringsfasen (minst hver 14. dag). Dersom seponering blir nødvendig bør det skje langsomt og forsiktig.
French Open 1987

French Open 1987 ble spilt på Roland Garros-stadion i Paris. French Open er en Grand Slam-turnering i tennis på grus. Ivan Lendl beseiret Mats Wilander i singlefinalen for herrer og Steffi Graf vant damefinalen over Martina Navrátilová.
Skillebekk

Beliggenhet

Kartet viser strøkets gater og uoffisielle «grenser». Skillebekk grenser mot Ruseløkka i øst, Frogner med Gimle i nord, Skarpsno i vest, og Filipstad og Frognerstranda i sør.
Drammensveien går gjennom strøket, som ligger mellom Solli plass og Skarpsno.

Historie

Strøket har navn etter Skillebekken, som fikk dette navnet fordi den dannet skillet (grensen) mellom Bymarken og Frogner hovedgård i Aker inntil byutvidelsen i 1878. Opprinnelig het den Styggedalsbekken. Bekken ble lagt i rør i 1885, og Niels Juels gate ble anlagt i bekkefaret. Husmannsplassen Skillebekk under gården Frogner er nevnt i en grenseoppgang i 1733. I slutten av 1700-årene var plassen blitt en forpaktningsløkke under Frogner, men ble frasolgt gården i 1811. Løkken fikk i 1833 en hovedbygning tegnet av arkitekt Christian H. Grosch, som ble revet da strøket ble fortettet med ny bebyggelse i 1930-årene. Vestre del av strøket er dominert av leiegårdsbebyggelse fra 1880-årene, med enkelte innslag av villabebyggelse. Sør for Drammensveien mot Solli plass fikk området Hjortnes modernistisk blokkbebyggelse i  i 1930-årene.
Skillebekk er omhandlet i romanen Beatles av Lars Saabye Christensen.

Parker og plasser

Kjernen i strøket er plassen med Skillebekkparken, der Drammensveien og Munkedamsveien møtes. Strøkets andre park er Framneshaven (Tinker'n), som ligger på høyden mot Filipstad og Frognerkilen.
Pål Golberg

Karriere

Han debuterte i verdenscupen i langrenn 11. mars 2010 i sprintlangrenn i Drammen, men det var først i Düsseldorf 4. desember 2010 at han klarte å ta seg videre fra prologen, ble nr. 12 og tok sine første verdenscuppoeng.
Golberg vant i 2008 tre gull under Nordisk mesterskap i langrenn for juniorer i Otepää i Estland. Han representerte Norge under juniorverdensmesterskapet i langrenn (sprint) i 2008 (Mals, Italia), 2009 (Praz de Lys Sommand i Frankrike) og i 2010 (Hinterzarten i Tyskland). Under junior-VM i Hinterzarten i 2010 tok Golberg to gull og én sølv i henholdsvis 10 km klassisk, stafett og sprint fristil.
Han fikk sitt definitive internasjonale gjennombrudd 13. mars 2011 med tredjeplass på den klassiske verdenscupsprinten i Lahtis. Han fulgte opp i desember samme år med å vinne prologen og bli nr. 3 i den individuelle sprinten i Düsseldorf . Samme helg  og samme sted gikk han sammen med Ola Vigen Hattestad  inn til en ny tredjeplass i sprintstafetten. Det ble senere i sesongen flere gode plasseringer i verdenscupen i langrenn i Davos, Rogla og Otepää  før han avsluttet med tredjeplass på sprinten i Drammen i mars 2012. Han ble en del av det norske sprintlandslaget fra sesongen 2012–2013.
Sesongen 2012–2013 startet med ellevteplass i minitouren i Kuusamo før jul. 2013 startet med tredjeplass i klassisk sprint i verdenscupen i Liberec, samt annenplass i teamsprint sammen med Eirik Brandsdal. Under norgesmesterskapet i langrenn på Hamar ble han norgesmester i klassisk sprint. Under verdensmesterskapet i Val di Fiemme gikk han inn til femteplass i den klassiske sprinten.
I verdenscupavslutningen i Falun ble han nummer to i prologen på 3,75 km fristil, kun slått av Petter Northug. Sammenlagt etter tre konkurranser ble han nummer 9.
Han vant sitt første individuelle distanserenn i verdenscupen på 15 km klassisk på Lillehammer i desember 2013. I Lahtis mars 2014 vant han sin første verdenscupseier i sprint fristil. I sesongen 2013–2014 ble det dessuten andreplass i klassisk sprint i Drammen, samt tredjeplass i teamsprinten i Toblach og på stafetten i Lillehammer.
Under Vinter-OL 2018 i Pyeongchang ble han nummer 4 på klassisk sprint.
Deltorhinum

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Slekten er utbredt i Sør-Amerika.
Camilo Vargas

Landslaget

Han ble tatt ut til Fotball-VM 2014 i Brasil .
Han ble tatt ut i Colombias tropp til VM i fotball 2018 i Russland.
Et Gjensyn

Et Gjensyn er et lengre episk dikt av Knut Hamsun utgitt i 1878. Det var hans andre bok, og han ga den ut under navnet Knut Pedersen Hamsund. Den er blitt omtalt som «et senromantisk pastisjdikt». 
Om denne boka sa han selv, idet han også nevnte noen andre av de tidlige bøkene sine: «Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»
Sabah

Geografi

Den vestlige delen av Sabah preges av de to fjellkjedene Crocker og Trus Madi. Her ligger Malaysias tre høyeste fjell, med Kinabalu (4 095 moh.), som er et av de høyeste i Sørøst-Asia. Deler av dette området har vern som nasjonalparker og er dominert av tropiske regnskoger. Kinabalu nasjonalpark ble også erklært som verdensarv i 2000. Noe lengre øst, i de sentrale delene av Sabah, strekker den noe lavere Brassey-kjeden seg, i et tynt befolket område, hvor det meste av den naturlige vegetasjonen er intakt.
I slettelandet mellom Trus Madi og Brassey-fjellene ligger kildene til Malaysias nest lengste elv, Kinabatangan. Nedbørfeltet er på 16 800 kvadratkilometer, eller 23 prosent av Sabahs areal. Elvesletten har en godt bevart flora, med unike områder med sump, regnskog og kroksjø. 
Langs Sabahs kyst ligger en rekke øyer og korallrev. I Balabac-stredet, på nordkysten, ligger landets største øy, Banggi. På nordsiden av Bruneibukta ligger Labuan, som utgjør et eget føderalt territorium. Noen av de mindre øyene, som Sipadan og Penyu-øyene, er kjente turistmål.

Naturvern

Det er (per 2013) åtte nasjonalparker i Sabah, hvorav tre som gir landskapsvern og fem marine. Parkene administreres av Sabahs statlige organ, Sabah Parks. I tillegg er der en rekke andre områder med forskjellige former for vern som administreres av skogsdepartementet i Sabah eller Sabah Foundation. De gjenværende regnskogsområdene i Sabah er svært biologisk rike, med kjente arter som borneoorangutang, sumatraneshorn og Borneos særegne dvergform av asiatisk elefant. Særlig de litt høyereliggende områdene har svært høyt biologisk mangfold i grupper som dagsommerfugler og orkideer. Langs vassdragene lever blant andre neseape. Sabah har også flere store huler med blant annet store mengde flaggermus og salanganer, mest kjent er Gomantong Cave nær Kinabatangan.

Historie

Landområdene som i dag utgjør Sabah var under britisk administrasjon mellom 1882 og 1963. Britisk Nord-Borneo fikk selvstyre den 31. august 1963. Representanter for muslimene, ikke-muslimske innfødte og kineserne støttet å gå inn i en union, noe som til slutt resulterte i Malaysia-avtalen og 20-punktsavtalen. Dette førte til en sammenslutning mellom Sabah, Sarawak, Malaya og Singapore og opprettelsen av den uavhengige føderalstaten Malaysia den 16. september 1963. Den 16. april 1984 ble øya Labuan utskilt fra Sabah som et eget føderalt territorium.

Territorielle konflikter

Sabah har hatt flere territorielle konflikter med Filippinene og Indonesia. 
En strid med Indonesia om suvereniteten over de to øyene Sipidan og Ligitan ble avgjort av FNs internasjonale domstol i Haag i desember 2002, da det ble slått fast at øyene skulle være under malaysisk administrasjon.
Filippinene hevder å ha et historisk krav på hele området som utgjorde Britisk Nord-Borneo.
Grunnkretser i Bygland kommune

Grunnkretser i Bygland kommune er delområder og grunnkretser som seksjonerer Bygland kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.